Folketing
2012-11-13

Jeg kunne godt høre, at hr. Karsten Lauritzen efter et år har lært det der med, hvordan man skruer retorikken op, når man er i opposition. Selvfølgelig bliver det en udfordring for nogle virksomheder, når der bliver lavet en lov som den her. Venstre ved jo godt, hvordan det fungerer. Man har stået i spidsen for et skatteministerium i mange år. Vi kan godt begynde at tælle, hvor mange virksomheder der er lukket som følge af forhøjede energiafgifter, virksomheder, der var i deputation, når Venstre lavede lignende afgifter, fordi Venstre mente, at de havde et godt formål med dem. Her begrænser man mængden af reklametryksager. Der er så nogle undtagelser i den lov, der gælder for ugeaviser. Nogle, rigtig mange, bliver undtaget, hvis de udkommer en gang om ugen. Så er der nogle som LimfjordsNyt, der udkommer sjældnere, hvorfor de så ikke helt lever op til den her undtagelse. Og man må se, om det kan ende med at lade sig gøre at udkomme oftere, eller hvad der skal til.